Στα προηγούμενα...
Πώς με βρήκατε, δις Γουέν;
Ήξερα τον Μάικροφτ.
Δεν με συμπαθείς, έτσι;
Δεν χρειάζεται, απλώς σε βοηθάω.
Πριν με υιοθετήσει ο πατριός μου, ήμουν η Τζοάν Γιουν.
Παραδέξου ότι είσαι ετεροθαλής αδερφή μου.
Η διαφυγή δεν πιάνει. Είμαι ερευνήτρια, θα σε ξαναβρώ.
Δεν έχω κάτι να πω.
Σε βοηθήσαμε μ' ένα σοβαρό πρόβλημα. Πες, έστω, πόσο καιρό ξέρεις για μένα.
Δύο χρόνια.
Αλλά δεν επικοινώνησες ποτέ.
Γιατί δεν ήθελα να κάνω αυτήν τη συζήτηση.
Απλώς θα έλεγες, "Είμαι η Λιν, η ετεροθαλής αδερφή σου".
Θες να μάθεις για μένα; Ωραία.
Η μαμά μου ήρθε εδώ το '80. Την γκάστρωσε ο μπαμπάς σου.
Για λίγα χρόνια ήμασταν οικογένεια
και, ξαφνικά, διαλύει την τηλεόρασή μας, λέγοντας ότι στέλνει βλαβερά μηνύματα.
- Σταμάτησε τα φάρμακα. - Η μαμά δεν το κατάλαβε.
Δεν γνώριζε περί σχιζοφρένειας. Μετά βίας ήξερε αγγλικά.
Λίγο πριν φύγει, μας είπε για την πρώτη του οικογένεια,
τη δική σου.
Θα ήταν δύσκολο γι' αυτήν.
Το δύσκολο ήταν που με μεγάλωσε μόνη. Ό,τι της είπε μπορεί να ήταν ασυναρτησίες.
Γι' αυτό δεν μου το είπε, μέχρι να φοβηθεί για την υγεία της.
Έψαξα για σας στο διαδίκτυο. "Τζόαν", "Όρεν", "Μαίρη",
μετά έψαξα κι άλλο και βρήκα ότι δουλεύεις μ' έναν Σέρλοκ
κι ο αδερφός του πέθανε.
Γιατί δεν ήρθες τότε;
Γιατί συνειδητοποίησα ότι είχα ήδη οικογένεια.
Ήρθα σε εσένα γιατί ήμουν απελπισμένη.
Τώρα, ξέρεις όλη την ιστορία.
Οπότε, κάνε ό,τι σκόπευα να κάνω εξαρχής και προσποιήσου ότι ποτέ δεν το έμαθες,
ξέχνα την άλλη φαμίλια του τρελού πατέρα σου.
- Κι αν δεν θέλω; - Δεν έχει σημασία.
Θέλω εγώ.
Ο οδηγός σας, ο Σαρίφ, θα έρθει σε 2'.
Ήρθες 2 λεπτά νωρίτερα.
ΤΟ ΚΟΝΕΚΤΙΚΑΤ ΣΑΣ ΚΑΛΩΣΟΡΙΖΕΙ
Η ώρα θανάτου είναι πριν τις 4:00 π.μ. Το θύμα είναι η Φίμπι Έλιοτ.
Ήταν βοηθός σε διαφημιστική που δραστηριοποιείται στην Ασία,
άρα δούλευε ως αργά και μετά γυμναζόταν.
Μοιραζόταν τα ταξί με εφαρμογές σαν το Ζους.
Κάλεσε αμάξι Ζους, για να την παραλάβει στις 3:45 π.μ.
Η κάμερα του γυμναστηρίου δεν βλέπει έξω,
αλλά την έδειξε να φεύγει,
όταν ο οδηγός της, ο Σαρίφ, ήταν δύο λεπτά μακριά.
Είδε το πτώμα φτάνοντας.
Πυροβολήθηκε από αυτήν την κατεύθυνση. Το αίμα τινάχτηκε προς τα εκεί.
Υπάρχει κενό, στα δεξιά. Πού είναι το αίμα που λείπει;
Μάλλον στο αμάξι του δράστη.
- Λες ότι έγινε από διερχόμενο; - Όχι διερχόμενο, αλλά παρκαρισμένο.
Το αμάξι ήρθε από εδώ, το πέρασε γι' αυτό που κάλεσε,
το πλησίασε και πυροβολήθηκε.
Το αμάξι αναχώρησε, με το αίμα της στο εσωτερικό της πόρτας του συνεπιβάτη.
Σας φαίνεται γνωστή;
- Όχι, γιατί; - Δεν ξέρω.
Θα ορκιζόμουν ότι την έχω ξαναδεί.
Συνήθως, σε τέτοιους φόνους, ο δράστης χρησιμοποιεί κλεμμένο αμάξι.
Τι θέλεις να πεις;
Όταν ψάξαμε για συγγενείς, βρήκαμε μόνο τον αδερφό της, τον Κιθ.
Εξέτισε διετή ποινή για κλοπή αυτοκινήτου.
Ζω με τη Φίμπι απ' όταν αποφυλακίστηκα. Βοηθούσε να στρώσω τη ζωή μου.
Σημαίνει...
Σήμαινε τα πάντα για μένα.
Δύο μέρες πριν, γειτόνισσα σας έκανε παράπονα για φασαρία.
Δεν είπε όνομα, μα είπε ότι σας άκουσε να μαλώνετε.
- Δεν θυμάμαι να μαλώσαμε, προχθές. - Μαλώνατε όμως.
Όχι.
Δηλαδή, μερικές φορές.
Ήταν δύσκολα. Η συγκατοίκηση. Είχε όλους αυτούς τους κανόνες.
Όπως "Μη με πυροβολείς, προσποιούμενος τον οδηγό μου";
Λείπει το κινητό της. Μάλλον, το πήρε ο δολοφόνος της.
Ίσως έστειλες μηνύματα που δεν θες να δούμε.
Θα κάνω ό,τι πείτε για να δείξω ότι δεν το έκανα.
Θα περάσω ανιχνευτή ψεύδους.
Θέλετε δείγμα DNA; Θα κάνω ό,τι χρειαστεί.
Απλά αποκλείστε με, για να βρείτε τον δολοφόνο της Φίμπι.
Ας πούμε ότι σε πιστεύουμε. Ξέρεις ποιος θα την ήθελε νεκρή;
- Κάποιος που την ακολουθούσε; - Τι πράγμα;
Τράβαγε την προσοχή, τελευταία. Κάτι για μια φωτογραφία, απ' τη σχολή.
Από εκεί την ξέρω.
- Ήταν στις ειδήσεις. - Ήταν άξια προσοχής λόγω μιας φωτογραφίας;
Ο Έφραμ Χιλ είναι καλλιτέχνης απ' το Πόρτλαντ.
Παίρνει φωτογραφίες από μέσα δικτύωσης και τις κάνει τέχνη.
Εκθέτει σε όλη τη χώρα, μα πρώτη φορά στη Νέα Υόρκη.
Έχει προκαλέσει σάλο.
Δηλαδή, κλέβει τις φωτογραφίες άλλων, τις μεγεθύνει
και χρεώνει 100 χιλιάρικα το κομμάτι;
Πώς δεν ερευνούμε τον φόνο του;
Η άνοδος των μέσων δικτύωσης δημιούργησε μια γενιά νάρκισσων,
που δίνουν την ιδιωτικότητά τους σε δημόσια κατανάλωση.
Μα σαν παγώνια με ανοιχτές ουρές, τέτοιες επιδείξεις γεμίζουν αυτοπεποίθηση,
αλλά προσελκύουν και αρπακτικά.
Λες ο Κιθ Έλιοτ να είχε δίκιο;
Κάποιος είδε τη φωτογραφία της κι έπαθε εμμονή;
Πιθανό. Όμως κάποιες που κλάπηκαν οι φωτογραφίες τους, αναστατώθηκαν πολύ.
Απείλησαν με μηνύσεις. Ίσως κι η Φίμπι το ίδιο.
Καιρός ήταν.
Για ποιο πράγμα;
Η βοηθός μου κάλεσε την αστυνομία χθες.
Είμαι ο Έφραμ Χιλ.
Για τη διάρρηξη δεν ήρθατε;
Όχι, έγινε κάποια ληστεία εδώ;
Βλέπετε τέχνη στους κενούς χώρους;
Κάποιος μπορεί να διαφωνεί και για τους κατειλημμένους.
Θα μπορούσε. Και θα το καλωσόριζα.
Η διαφωνία δημιουργεί επίγνωση κι αυτή φέρνει πωλήσεις, μα προχθές,
κάποιος με διέρρηξε κι έκλεψε πέντε πορτρέτα.
Ακούγεται τραγικό, αλλά είμαστε εδώ για τη Φίμπι Έλιοτ.
Αναρωτιόμασταν πώς ένιωθε ως μέρος της έκθεσης.
- Ναι, μα γιατί; - Δολοφονήθηκε κατά τις 4:00 π.μ.
Θα σας δείχναμε εικόνες, αλλά θα τις κάνατε τέχνη.
Θεέ μου.
Ήρθατε γιατί πιστεύετε πως εγώ...
Πολλές δεν χάρηκαν που έγιναν μούσες σας.
Όχι η Φίμπι όμως. Αυτή κολακεύτηκε.
Με προσέγγισε μέσω του ατζέντη μου.
Εμφανίστηκε και αυτοπροσώπως.
Μπορείτε να μας πείτε που ήσασταν στις 4:00 π.μ.;
Σε αεροπλάνο. Επέστρεφα από το Παρίσι.
Εκεί έμαθα και για την κλοπή.
Λέτε να υπάρχει σύνδεση;
Ο συγχρονισμός είναι παράξενος.
Δεν με καταλαβαίνετε. Αν ο δράστης είναι ο ίδιος,
αν κάποιος είχε πρόβλημα με τους δυο μας, ίσως ξέρω ποιος είναι.
Δεν είσαι καλλιτέχνης.
Είσαι μισογύνης υποκριτής.
Κι όλες οι υποστηρίκτριές σου είναι εξίσου κακές.
Μα όταν πήρες φωτογραφία μου, έμπλεξες με τη λάθος γυναίκα.
Σας αξίζει αυτό που σας έρχεται.
Βλέπετε γιατί θέλουμε να σας μιλήσουμε.
Πού ήσασταν αυτά τα βράδια, από 12:00 μ.μ. μέχρι 6:00 π.μ.;
Εδώ, κοιμόμουν.
Δείχνατε ότι όντως θέλετε εκδίκηση απ' τον Χιλ και γυναίκες σαν τη Φίμπι.
Σας έπεισα, έτσι;
Δουλεύω έναν ρόλο για ένα θεατρικό.
Αφορά μια θυμωμένη αναρχική.
Μα είναι ρόλος, δεν θα σκότωνα κάποιον. Είμαι αυστηρή χορτοφάγος.
Δηλαδή, όταν απειλούσατε με εκδίκηση, τι εννοούσατε;
Ελάτε, θα σας δείξω.
Είναι πορτρέτα εκθέσεων του Χιλ.
Φόρεσα μια περούκα και πήγα στην γκαλερί.
Με κρυφή κάμερα, έβγαλα φωτογραφία τις φωτογραφίες μας.
Θα τις πουλούσα έξω απ' τον χώρο για 50 λεπτά τη μία.
Θα τον ζημίωνα και θα τον εξευτέλιζα.
Το βίντεο ήταν μέρος της προώθησής μου.
- Πότε τραβήξατε αυτήν εδώ; - Πριν από λίγο καιρό.
Αυτός εδώ ο άντρας στην άκρη δεν είναι στο πορτρέτο στην γκαλερί.
Επίσης, ο καμβάς αυτός έχει πτυχές μακριά απ' τις γωνίες.
Εδώ, είναι παράλληλες.
Άρα, πριν από δύο βδομάδες, είχε διαφορετικό πορτρέτο στην γκαλερί.
Κάποιος έβαλε πλαστό.
Μόλις ήρθε απ' το Εγκληματολογικό. Ο Χιλ επιβεβαίωσε ότι είναι πλαστό.
Και συμφωνεί ότι μπορεί να αλλάχτηκε μόνο κατά τη ληστεία.
Άρα ο κλέφτης δεν έκλεψε πέντε πορτρέτα, αλλά έξι.
Γιατί να αλλάξει το ένα με πλαστό;
Η κλοπή ήταν αντιπερισπασμός, με στόχο να αλλάξει το πορτρέτο της Φίμπι.
Μέσα έχει καλύτερο φως.
Μιλώντας για περισπασμούς,
πρόσεξα μερικούς δικούς σου σήμερα.
Συμβαίνει κάτι;
Όχι, όλα καλά.
Πίνεις απ' το μπολ που πλένουμε τον Κλάιντ.
Πήγα να δω τη Λιν, χθες.
Τη Λιν Γουέν;
- Δεν λύθηκε η υπόθεση; - Ναι, μα...
Ενοχλήθηκες που το 'κανε με τον αδερφό μου; Για παρθένο τον είχες;
Δεν είναι πρώην του Μάικροφτ.
Είναι αδερφή μου.
Αν κι η ετεροθαλής αδελφή σε παραπλάνησε,
σε εκμεταλλεύτηκε και σε αρνήθηκε, η έκβαση δεν είναι και τόσο τραγική.
Δεν θέλει να με ξαναδεί.
Ο αδερφός μου προσποιήθηκε τον θάνατό του, 2 χρόνια πριν.
Δεν παραπονιέμαι.
Δεν είναι το ίδιο.
Εσείς είχατε ο ένας τον άλλον.
Για τα καλά και τα κακά.
Αλλά σε αυτή, λείπει ένα κομμάτι.
Και δεν είναι η μόνη.
Ο πατέρας σου.
Πάντα πίστευα ότι μας άφησε γιατί ήταν άρρωστος.
Δεν ήταν ικανός να είναι μέλος οικογένειας.
Μα ήταν ικανός.
Απλώς όχι με μας.
Φαίνεται ότι καλυτέρεψε κι έμενε με τη Λιν και τη μαμά της για χρόνια.
Αυτό που θέλω να μάθω είναι πώς μπορούσε να είναι πατέρας κάποιας άλλης,
ακόμα και για λίγο,
αλλά όχι με εμένα και τον Όρεν.
Αλλά δεν θα ικετέψω.
Άφησα μήνυμα στη μαμά της.
Αν δεν μιλάει η Λιν, ίσως μιλήσει αυτή.
Ο Μπελ βρήκε μια ενδιαφέρουσα πληροφορία για τον άντρα που σβήστηκε.
Δεν είμαι σίγουρος ότι ο δολοφόνος κι ο ληστής είναι το ίδιο άτομο.
Γιατί;
Φαίνεται πως τα δύο εγκλήματα έγιναν για να προστατευτεί ο δράστης ενός τρίτου.
Όπως ξέρουμε,
αυτός αφαιρέθηκε από το πλαστό πορτρέτο στην γκαλερί.
Μα δεν ήταν η μόνη αλλαγή.
Η εικόνα τον δείχνει να βγαίνει απ' το αμάξι.
Το αμάξι θα αφαιρούνταν δύσκολα.
Αντί αυτού, ο πλαστογράφος άλλαξε τις πινακίδες,
κάνοντας το 3 να μοιάζει με 8.
- Ψάξαμε το σωστό νούμερο. - Και;
Το αμάξι ανήκε στον Λούις Μπόμαν.
Πιθανώς, τον σβησμένο άντρα.
Ο Μπόμαν εκτίει ισόβια ποινή για δολοφονία.
Υποπτεύομαι ότι η διάρρηξη και ο φόνος της Φίμπι
διεπράχθησαν για να κρατήσουν τον Μπόμαν στη φυλακή.
Γιατί η αρχική φωτογραφία της Φίμπι, μπορεί να αποδείξει την αθωότητα του.
Προ τριετίας, η Μαρίσα Κέιγκαν, φοιτήτρια του Κονέκτικατ,
δολοφονήθηκε στο διαμέρισμά της.
Ο συμφοιτητής της, ο Μπόμαν, φυλακίστηκε για τον φόνο.
Είπε πως ήταν στη βιβλιοθήκη την ώρα του φόνου.
μα κανείς δεν επιβεβαίωσε.
Μέχρι τώρα.
Το θύμα μας, η Φίμπι Έλιοτ,
τράβηξε αυτήν τη φωτογραφία το 2013.
Από πίσω είναι η βιβλιοθήκη
και, σύμφωνα με τα ρούχα του όταν συνελήφθη,
αυτός που βγαίνει απ' το αμάξι είναι ο Μπόμαν.
Η εφαρμογή της Φίμπι έχει ημερομηνία στη φωτογραφία,
που αντιστοιχεί στην ώρα θανάτου της Μαρίσα.
Πέραν του άλλοθι, η υπόθεση κατά του Λούις είναι ακλόνητη.
Εδώ λέει πως έφτυσε το πτώμα της Μαρίσα.
Οι δυο τους γνωρίζονταν.
Ίσως την έφτυσε νωρίτερα για άγνωστους λόγους.
Ίσως ο δολοφόνος είχε πρόσβαση στο DNA του.
Το γεγονός είναι πως, σύμφωνα με τη φωτογραφία της Φίμπι,
ο Λούις δεν μπορεί να σκότωσε την Κέιγκαν.
Σύμφωνα με αυτό, η Φίμπι κατέθεσε κατά του Λούις.
Ήταν φίλη της Μαρίσα.
Κατέθεσε πως ο Λούις ακολουθούσε και παρενοχλούσε τη Μαρίσα.
Αν είχε φωτογραφία που θα τον αθώωνε, γιατί κατέθεσε εναντίον του;
Κατά τη δίκη, μάλλον δεν το γνώριζε.
Ο Λούις δεν φαίνεται σε κινητό ή υπολογιστή.
Φαίνεται μόνο στη μεγεθυσμένη εκδοχή του Έφρεμ Χιλ.
Δηλαδή, ο φονιάς της Μαρίσα είναι ακόμη εκεί έξω.
Είδε τη φωτογραφία στην γκαλερί και κατάλαβε ότι έπρεπε να κάνει κάτι;
Μάλλον, η Φίμπι αναγνώρισε τον Λούις στη μεγέθυνση.
Οι κοπέλες κινούνταν στους ίδιους κύκλους.
Μπορεί η Φίμπι να μίλησε στον δολοφόνο, χωρίς να το καταλάβει.
Ευτυχώς γι' αυτόν, η Φίμπι κατέβασε τις φωτογραφίες της,
αφού ο Χιλ βούτηξε τη σέλφι της.
Δεν ήθελε να χαλάσουν οι επαγγελματικές προοπτικές της.
Άρα, με την πλαστή σέλφι,
τον φόνο της Φίμπι και πετώντας το κινητό της και το λάπτοπ του Χιλ,
ο φονιάς θα κρατούσε τον Λούις στη φυλακή.
Το μόνο που δεν λογάριασε είναι ότι η Σκάιντεν κράτησε την αρχική εικόνα.
Και μαζί της, το άλλοθι του Λούις.
Ποιος θα πει τα νέα στον Μπόμαν;
Τους το είπα, δεν την πείραξα.
Τους το είπα τόσες φορές, δεν πείραξα τη Μαρίσα.
Και δεν με άκουγαν.
Ίσως γιατί υπήρχαν αποδείξεις ότι την παρακολουθούσες.
Όταν σπούδαζα, ήμουν...
αμήχανος. Ξέρετε.
Όταν μου άρεσε κάποια,
γινόμουν εμμονικός. Με τη Μαρίσα, απλώς...
έστελνα μηνύματα ασταμάτητα. Καμιά φορά, γυρνούσα έξω απ' το σπίτι της
για να νιώθω κοντά της. Δεν γινόταν αλλιώς.
Λίγους μήνες αφού ήρθα εδώ, μου διέγνωσαν αγχώδη διαταραχή.
Έτσι, παίρνω αγωγή τώρα. Δεν έχω τέτοιες ορμές.
Ο συνάδελφός μας μιλάει με τον συνήγορό σας
και την εισαγγελέα αυτή τη στιγμή.
Μαζεύει πληροφορίες, μα πιστεύω ότι αυτό θα τους βάλει και τους δύο
σε σκέψεις για τη φυλάκισή σου.
Θα χαιρόμουν περισσότερο αν ο δικηγόρος μου δεν ήταν ανόητος.
Πριν από τρία χρόνια, του είπα ότι είχα δει τον δολοφόνο.
Δεν με πίστεψε.
Είδες τον δολοφόνο;
Ναι.
Ένα βράδυ ήμουν...
παρκαρισμένος έξω απ' της Μαρίσα.
Και είδα κάποιον να φεύγει.
Φορούσε χίπικο πουλόβερ.
Είχε πράσινο και λευκό μοτίβο και φορούσε κουκούλα, δεν είδα πρόσωπο.
Αλλά η Μαρίσα ήταν αναστατωμένη.
Φώναζε πως
το είχε σιχαθεί αυτό. Λοιπόν.
Λίγες μέρες μετά, ήταν νεκρή.
- Γιατί δεν αναφέρθηκε στη δίκη; - Σας είπα, ο συνήγορός μου είναι άχρηστος.
Δεν με άφησε να καταθέσω.
Ήθελε να παραδεχτώ ενοχή. Πίστευε πως ήμουν ένοχος.
Το είπατε στην αστυνομία;
Βεβαίως, μα ήθελαν μόνο να με ενοχοποιήσουν.
Πριν γνωρίσω τη Μαρίσα, εγώ...
Έβλεπα μια κοπέλα. Την Αμάντα Νιλ.
Τέλειωσε άσχημα. Αυτή τα παράτησε κι έγινε αστυνομικός.
- Λες ότι σε παγίδευσε. - Είπαν ότι το DNA μου
ήταν στο σώμα της Μαρίσα. Αδύνατο, αφού είχα να τη δω καιρό.
Η Αμάντα μου τη φύλαγε, άρα
είτε αυτή, είτε κάποιος μπάτσος φίλος της,
φύτεψαν στοιχεία. Είναι η μόνη εξήγηση.
Οφείλω να πω πως δεν ξέρω γιατί είμαστε εδώ.
Η υπόθεση εναντίον του Μπόμαν δεν ήταν τυχαία.
Μέχρι κι ο συνήγορός του δεν ήθελε να καταθέσει.
- Πιστεύατε ότι ήταν ένοχος. - Η πολιτεία είχε δυνατά στοιχεία.
Του πρότεινα να δηλώσει ενοχή για ν' αποφυλακιστεί όσο του απέμενε ζωή.
Ξαφνιαστήκατε που δεν συμφώνησε;
Δεν ασκώ δίωξη βάσει της αντίδρασης του υπόδικου.
Ο Μπόμαν ήταν ο μόνος μας ύποπτος.
Είχαμε αδιάσειστες υλικές αποδείξεις.
Έκανα τη δουλειά μου, όπως κι ο Σον.
Αποδόθηκε δικαιοσύνη.
Η φωτογραφία της Φίμπι λέει άλλα.
Ίσως είναι πειραγμένη.
Ίσως η ημερομηνία είναι ανακριβής.
Και δεν είναι σαφές ότι είναι ο Μπόμαν. Μπορεί να οδηγούσε άλλος το αμάξι.
Ή συμβαίνει ακριβώς ό,τι φαίνεται
κι έχετε στείλει φυλακή έναν αθώο.
Αν αντικρούσετε τις αποδείξεις, ναι. Αλλά δεν μπορείτε.
Έχετε μια θολή εικόνα και μια ακόμα πιο θολή θεωρία
ότι η αστυνομία φύτεψε το σάλιο του Μπόμαν.
Πώς γίνεται αυτό;
Πήραν δείγμα από μάγουλο όταν συνελήφθη,
Γινόταν να φτιάξουν μόνο ίχνη στοιχείων.
Υπήρχε τόσο σάλιο στην μπλούζα της Μαρίσα που έφτανε στο σουτιέν της.
Δεν προήλθε από δείγμα.
Μην αρκείστε σε ό,τι σας λέω.
Δείτε τη δουλειά μας.
Θα συμφωνήσετε ότι έχουμε τον σωστό άνθρωπο.
Δεν πιστεύω πως είπε ότι ήταν αγόρι μου.
Γιατί τον πιστέψατε;
Δεν τα είχατε ποτέ;
Βγήκαμε δύο φορές.
Όταν πρότεινα να μείνουμε φίλοι, δεν το καταλάβαινε.
Έστελνε μηνύματα, τριγύριζε στην εστία.
- Γι' αυτό αφήσατε τη σχολή; - Όχι. Το κολέγιο δεν ήταν για μένα.
Ο Λούις ήταν ενοχλητικός,
αλλά τότε νόμιζα ότι ήταν ακίνδυνος.
Λογικά, το ίδιο κι η Μαρίσα, μέχρι να τη σκοτώσει.
Όπως είπαμε,
ερευνούμε την πιθανότητα να είναι αθώος.
Τότε είστε ανόητοι.
Πιστεύει ότι φύτεψες αποδείξεις στο σώμα της.
Είμαι δημοτική αστυνόμος.
Μόνο κλήσεις κόβω.
Δεν έχω πρόσβαση σε έρευνες δολοφονιών.
Ψάξαμε για σένα. Πολλοί αστυνομικοί στην οικογένεια.
Ο πατέρας σου είναι δημοτικός αστυνόμος, ο θείος σου αρχηγός στο Γουότερμπερι.
Ο αδερφός σου και τρία ξαδέρφια είναι στο σώμα,
όλοι σε διαφορετικές περιφέρειες.
Σωστά. Τώρα θυμήθηκα.
Τους κάλεσα όλους
και τους είπα ότι θέλω να βάλω το σάλιο του Λούις στο πτώμα της φίλης μου.
Κράτησα ένα βαζάκι αφού έφυγα απ' τη σχολή.
Ίσως ακούγεται περίεργο κι αυτό.
Με συγχωρείτε λίγο.
Τι κάνεις εδώ;
Ποια νομίζεις ότι είσαι και πήρες τη μάνα μου;
Έλα μαζί μου.
Αν δεν το πρόσεξες, είμαστε σε τμήμα.
Πρέπει να συνέλθεις.
Παραβίασα τους κανόνες;
Αφού θεώρησες καλό να πάρεις τη μαμά μου, δεν θα πείραζε να έρθω.
Είχα ερωτήσεις για τον πατέρα μου.
Αφού το ζητάς τόσο ευγενικά, άκου και κάτι άλλο ενδιαφέρον.
Πέντε χρόνια αφού έφυγε, επέστρεψε.
Η μαμά μου του είπε να γυρίσει στην οικογένειά του.
Αλλά δεν μπορούσε.
Είπε ότι εσείς τον αντικαταστήσατε. Δεν χρησιμοποιούσατε καν το επώνυμό του.
Ντρεπόσασταν γι' αυτόν.
Και σας μισούσε γι' αυτό.
Μιλάω για μίσος, Τζόαν.
Ευχόταν να πεθάνετε.
Και τώρα που σε γνώρισα, ξέρω γιατί.
Άφησε ήσυχες εμένα και τη μαμά μου.
Αν έχεις περιέργεια για τους δικηγόρους, θα είναι σύντομη συζήτηση.
Δεν καλώ για τον φόνο της Μαρίσα.
Αλλά για της Φίμπι.
Ίσως θες να έρθεις εδώ.
Το αμάξι του δράστη βρέθηκε στο Κονέκτικατ.
Έχουμε ύποπτο υπό κράτηση.
Σας το είπα χθες.
Αγαπώ τη Φίμπι. Ήταν αδελφή μου. Δεν τη σκότωσα.
- Τα στοιχεία δείχνουν αλλιώς. - Ποια στοιχεία;
Τη νύχτα του φόνου, αυτό το αμάξι εκλάπη
πίσω από ένα εστιατόριο στο δυτικό Χάρτφορντ.
Παρατήθηκε λίγες ώρες μετά στο Μπρίτζπορτ.
Η πίσω δεξιά πόρτα ήταν γεμάτη αίματα της Φίμπι.
Οι αστυνομικοί άργησαν να το συνδέσουν με τον φόνο της Φίμπι εδώ,
μα τους στείλαμε το DNA που έδωσες και ταίριαξε μ' αυτό που βρέθηκε στο όχημα.
Είναι αδύνατο.
- Κι όμως. - Έκλαιγες.
Εσύ έκλεψες το αμάξι...
Δεν έκλαιγα.
Τα αγγεία στο μάτι σου έχουν διασταλεί
και δεν είναι σύμπτωμα λοίμωξης του αναπνευστικού
και γύρης, στην οποία είσαι αλλεργική.
- Μίλησες στη Λιν Γουέν ξανά; - Δεν θέλω να το συζητήσω.
Μαλακίες.
Κλέβεις αμάξια, Κιθ. Μπήκες φυλακή γι' αυτό.
Έκλεβα αμάξια.
Τα έκλεβα με καλώδια. Παλιά σπορ αμάξια.
Κορβέτ και Πόρσε, παρκαρισμένες στη Νέα Υόρκη.
Αλλά λέτε ότι έκλεψα τετράθυρο του '12 στο Κονέκτικατ;
Όλα τα αμάξια θα έκαναν για τον φόνο, έτσι;
Και ξεχνάς το DNA.
Το φυτέψατε. Γιατί δεν έκλεψα το αμάξι. Και σίγουρα δεν σκότωσα τη Φίμπι.
Κι ο Μπόμαν δεν κατηγορούσε
- ότι φυτεύτηκε DNA; - Ναι, γιατί;
Δεν είναι περίεργο; Να λένε κάτι τέτοιο, με διαφορά ωρών.
Ειδικά αφού πιστεύουμε ότι ο Λούις Μπόμαν είναι αθώος.
Ναι, μα η Μαρίσα σκοτώθηκε στο Κονέκτικατ κι η Φίμπι στο Μπρονξ.
Πιστεύεις αλήθεια ότι δύο τμήματα σε δύο πολιτείες, μαζί με αυτό εδώ,
φυτεύουν DNA όταν θέλουν να κλείσουν υπόθεση;
Σωστά, η Φίμπι πέθανε στο Μπρονξ.
Το αμάξι του δράστη αφέθηκε στο Μπρίτζπορτ, επίσης περίεργο.
Να κλέψεις αμάξι στο Κονέκτικατ για φόνο εδώ,
μόνο για να το οδηγήσεις πίσω.
Έχεις την αναφορά που θέλει τον Κιθ στο αμάξι;
Ναι, εκεί είναι.
Αποσύρω τη θεωρία μου.
Κανείς δεν φύτεψε στοιχεία, πουθενά. Η δράστης δεν το χρειάστηκε.
Μπορεί να κατασκευάσει ό,τι θέλει.
Έλεγξα τα δείγματα προσωπικά.
Το DNA ταίριαζε με του Κιθ Έλιοτ.
Είστε προϊσταμένη, κα Μερκάδο. Κάνετε συχνά τις εξετάσεις;
Όσες έχουν προτεραιότητα.
Βιασμούς, φόνους, τέτοια πράγματα.
Για να γίνουν σωστά.
Κι έτσι έγινε με τον Κιθ Έλιοτ. Βρήκαμε πολλές πηγές DNA στο αμάξι.
Και μία ταυτίστηκε με τον ύποπτο.
- Έλειπαν αλληλόμορφα; - Ταυτίστηκε πλήρως.
- Πόσα ζεύγη; - Δεκατρία.
Ήταν ταύτιση τριχών ή δέρματος;
- Τριχών. - Γιατί σύμφωνα με τ' αρχεία μας,
υπήρχαν εννιά τρίχες στο όχημα. Καμία τους δεν είχε ρίζα.
Πολύ δύσκολο να γίνει ταύτιση, σωστά;
Συγγνώμη, εννοούσα δέρμα.
Ήταν δέρμα.
Τα δείγματα δεν ταυτίστηκαν, σωστά;
Με συγχωρείτε;
Ερευνήσαμε το ιστορικό σας. Είστε πολύ γρήγορη.
Κι έχετε πολύ ψηλό ποσοστό αποτελεσμάτων υπέρ της πολιτείας.
- Είμαι καλή στη δουλειά μου. - Εμείς διαφωνούμε.
Πιστεύουμε ότι γράφετε ψεύτικες αναφορές, που ικανοποιούν τις επιθυμίες των Αρχών,
αντί όντως να εξετάζετε τα δείγματα.
Εξάλλου, έχει ξανασυμβεί κάτι παρόμοιο.
Είχαν το ίδιο θέμα στη Μασαχουσέτη
και το FBI έχει ταυτίσει αμφιβόλως χιλιάδες δείγματα
τα τελευταία 20 έτη και σε 32 υποθέσεις θανατικής ποινής.
Ενίοτε είναι απειρία. Ενίοτε ανικανότητα,
μα εσείς είστε προϊσταμένη,
ξέρετε τι κάνετε.
Ίσως θέλετε να νιώσετε σημαντική,
να γίνετε ηρωίδα, να βάζετε κακούς στη φυλακή, σωστά;
Έχω εξαιρετική φήμη.
Είμαι απαραίτητη στην επιβολή του νόμου.
Αλλά δεν πρέπει να είστε απαραίτητη, μα επιστήμονας.
Αμερόληπτος ερευνητής της αλήθειας. Μα δεν είστε, είστε τσαρλατάνος.
Και στείλατε τουλάχιστον έναν αθώο φυλακή, τον Μπόμαν.
- Στηρίζω τη δουλειά μου. - Να επανεξετάσουμε τότε
όλα τα στοιχεία της υπόθεσης Έλιοτ σε άλλο εργαστήριο;
Γιατί αν έχουμε δίκιο, έχετε το ισχυρότερο κίνητρο να τη σκοτώσετε.
Είστε αστυνομικοί. Ξέρετε πώς πάει το πράγμα.
Στις περισσότερες υποθέσεις,
οι επιθεωρητές βρίσκουν τον ένοχο, μιλώντας στα σωστά άτομα, με ένστικτο.
Οι αποδείξεις είναι δύσκολο να βρεθούν. Παλιά, πετύχαινες καταδίκες
με καταθέσεις μαρτύρων, ή έμμεσες αποδείξεις,
αλλά πλέον οι ένορκοι θέλουν κάτι απτό.
Θέλουν DNA.
Και τους το δίνετε.
Με το μέρος σας είμαι.
Το DNA μπορεί να είναι πιο υποκειμενικό απ' ό,τι νομίζουμε.
Είναι δύσκολο να βρεθεί αμόλυντο δείγμα. Τα αποτελέσματα αμφισβητούνται.
Όταν ξέρετε τον ένοχο, μα οι αποδείξεις δεν είναι σαφείς,
δίνω στην επιβολή του νόμου το δικαίωμα στην αμφιβολία.
Ενοχοποιείτε κόσμο.
Διαφθείρετε τη δικαιοσύνη, εκ των έσω.
Βοηθάω στις καταδίκες.
Χάρη σε εσένα, ο Μπόμαν μπήκε ισόβια.
Μόνο που φαίνεται όλο και πιο πιθανό να μην είναι ένοχος.
Όταν η Έλιοτ κατάλαβε ότι είχε φωτογραφία που τον αθώωνε,
το είπε σε κάποιον.
Ίσως σε εσάς. Ίσως στο εργαστήριο,
για να επιβεβαιώσει το DNA.
Αν είναι έτσι, θα καταλάβατε πόσα διακυβεύονται.
Ένας έλεγχος θα αποκάλυπτε το μοτίβο.
Θα πηγαίνατε φυλακή.
Και κάθε καταδίκη σας, θα ανατρεπόταν.
- Ο φόνος της Φίμπι θα το έλυνε αυτό. - Σας είπα ότι δεν το έκανα.
Ούτε που την ήξερα.
Η Φίμπι σκοτώθηκε στο Μπρονξ.
Μα ο δράστης οδήγησε αμάξι με αποδείξεις στο Μπρίτζπορτ.
Ο μόνος λόγος είναι για να βεβαιωθείτε πως θα εξεταζόταν
από το εργαστήριό σας, όπου θα εμπλέκατε όποιον θέλετε.
Ο αδερφός της Φίμπι ήταν εύκολο θύμα.
Είπατε ότι η καλή έρευνα φανερώνει τον δράστη.
Έχετε μέσα και κίνητρο.
Κι αν δεν δώσετε άλλοθι, είχατε και την ευκαιρία.
Ήμουν μόνη στο σπίτι.
Αλλά μπορώ ν' αποδείξω ότι δεν τη σκότωσα. Επανελέγξτε το DNA στο εργαστήριό σας.
Ή σε όποιο εργαστήριο θέλετε.
Κανένα δεν ανήκει σε μένα.
Τι θα αποδείκνυε αυτό;
Είστε ειδική. Μπορεί να το αφαιρέσατε.
Ή να φορέσατε προστασία για να μην καταλήξει εκεί εξαρχής.
Μπορούσα να αφαιρέσω το DNA, βέβαια.
Αλλά το να αφαιρέσω μόνο το δικό μου, θα ήταν τρομερό κόλπο.
Όσο για την προστασία,
γιατί να ρισκάρω να με πιάσουν φορώντας βιοχημική στολή;
Στην εκδοχή σας,
ήξερα πως θα εξέταζα τις αποδείξεις, άρα δεν χρειαζόταν να εξαφανίσω το DNA μου,
γιατί δεν θα ανέφερα ταύτιση με εμένα.
Σωστά;
Δεν σκότωσα κανέναν.
Κάνετε της εξετάσεις. Κάνετε τις σωστά.
Θα δείτε πως είμαι αθώα.
Κάθε απόδειξη που χειρίστηκε, κάθε ανάλυσή της,
πρέπει να επανεξεταστεί,
δηλαδή θα ξανανοίξουν εκατοντάδες υποθέσεις στην πολιτεία.
Στο μεταξύ, έχουμε κι εμείς θέμα.
Δεν πείστηκα ότι σκότωσε τη Φίμπι.
Ούτε κι εγώ.
Ας εκτιμήσουμε την ειρωνεία. Αν κάποια σαν αυτή έκανε την εξέταση,
θα παρείχε ψεύτικη αντιστοιχία για καταδίκη, αλλά η αληθής θα την αθώωνε.
Ο δράστης πρέπει να την ήξερε.
Γιατί να οδηγήσει μέχρι το Κονέκτικατ;
Ήλπιζαν να κάνει ό,τι συνήθως.
Ήξερε ότι θα καταδίκαζε τον αρχικό ύποπτο, παρά τα αποτελέσματα.
Η συνήθεια να παράγει στοιχεία δεν θα ήταν απαρατήρητη
σ' όλο το ποινικό σύστημα.
Άρα ψάχνουμε όργανο επιβολής του νόμου.
Να μιλήσουμε;
Κι άλλες έρευνες;
Μια τεχνικός πλαστογραφεί αποδείξεις DNA.
Κάποιος το εκμεταλλεύτηκε.
Κοιτούσα το ιστορικό της κι έκανα λίστες με άτομα που της έστελναν υποθέσεις.
- Ο Σέρλοκ λείπει; - Μιλάει σε έναν ύποπτο που ξέρουμε.
Δεν το κάνω συχνά κι ίσως το κάνω λάθος,
μα ήρθα να απολογηθώ.
Προφανώς, έχω ακόμα θυμό για τον πατέρα μου.
Τον δικό μας.
Είπα ψέματα ότι σε μισούσε.
Δεν γύρισε ποτέ σε μας κι απ' όσο ξέρω,
δεν ήξερε ότι η μαμά σου ξαναπαντρεύτηκε.
Οπότε, συγγνώμη.
Είχα μια υποψία πως ίσως θύμωνες αφού τηλεφώνησα στη μαμά σου,
οπότε συγγνώμη.
Δεν ήμουν καλή στο να δέχομαι τα όχι.
Θα είναι οικογενειακό των Γιουν
Να μην ξέρεις να κάνεις πίσω. Αν αμφιβάλλεις, όρμα.
Έχεις δικαίωμα να θες να μάθεις γι' αυτόν.
Όπως είπες, είναι ένα μυστήριο.
Μα για μένα,
θυμάμαι να με παίρνει στους ώμους και να μου βγάζει ονόματα.
Και θυμάμαι να θυμώνει και να μπερδεύεται και μετά εξαφανίστηκε.
Τον είχα και τον έχασα
και πονάει που το σκέφτομαι.
Τέλος πάντων, μίλησα στη μαμά
και μπορείς να της ξανατηλεφωνήσεις.
Το εκτιμώ αυτό.
Καλή τύχη με όλα αυτά.
Σας είπα ήδη ότι δεν είχα σχέση με την υπόθεση της Μαρίσα.
Όχι απόλυτα αληθές, σωστά;
Θα έμαθες για τη σύλληψη της προϊσταμένης του εργαστηρίου
που εξέτασε το DNA της Μαρίσα.
Φαίνεται ότι της έκανες κλήσεις
- όσο εξέταζε τις αποδείξεις. - Οπότε;
Ο ξάδερφός σου, Μπέιλι Νιλ, είναι στη Δίωξη.
Τελευταία, έχει στείλει υποθέσεις στη Ζόι. Ίσως είναι τυχαίο, ή ξέρει πώς δουλεύει.
- Ίσως σου είπε το μυστικό του όπλο. - Εντάξει.
Πρώτον, αυτά είναι μαλακίες.
Ο Μπέιλι είναι καλός αστυνομικός.
Έπειτα, ο μόνος λόγος που την κάλεσα τόσες φορές είναι γιατί ένιωθα ένοχη.
- Γιατί; - Η Μαρίσα ήταν φίλη μου.
Αν δεν άφηνα τη σχολή, δεν ξέρω,
ίσως ο Λούις θα είχε ακόμα εμμονή μαζί μου και όχι μαζί της.
Ενθάρρυνα τη Ζόι να φροντίσει να μην τη γλυτώσει; Ναι.
Απολύτως. Αλλά έκανα το ίδιο με όλους στην υπόθεση.
Μπορεί να υπάρχει κι άλλος λόγος.
Σκότωσες τη Μαρίσα.
Τι;
Είπες ότι δεν τα είχες με τον Λούις.
Αυτός διαφωνεί. Ποιος λέει την αλήθεια;
Ενδιαφέρθηκε για τη φίλη σου. Εσύ ζήλεψες.
- Είπε κάτι αστείο; - Ναι.
Δεν θα μαλώναμε ποτέ για άντρα με τη Μαρίσα.
- Ήσασταν τόσο κοντά; - Ήταν τόσο ομοφυλόφιλη.
Είχε θρησκόληπτη οικογένεια.
Δεν τους το είπε ποτέ.
Οι μόνοι που το ήξεραν ήμασταν εγώ κι η Φίμπι
και μερικοί ακόμα. Θα σας πω ονόματα.
Μιλήστε, θα σας πουν.
Αφού σκοτώθηκε,
αποφασίσαμε να μην πούμε κάτι.
Ξέραμε ότι δεν είχε σχέση, γιατί ξέραμε ότι το έκανε ο Λούις.
Έστω ότι σε πιστεύουμε, κράτησες άλλες πληροφορίες κρυφές;
Λέτε πως είναι αθώος, λέω πως έχετε άδικο,
μα η Μαρίσα έβλεπε κάποια,
μια παντρεμένη.
Δεν μου είπε ποια, μα
είπε πως την πίεζε για διαζύγιο.
Πώς πήγε με τη Νιλ;
Δεν είναι ο δράστης μας.
Πώς πάει με τα αρχεία της Μερκάδο;
Απ' ό,τι φαίνεται,
υπήρχαν καμιά δεκαριά άτομα στις Αρχές
που ήξεραν τι έκανε.
Είτε ζητούσαν αποδείξεις απ' αυτήν,
ή ζητούσαν επανεξέταση κατώτερού της για καλύτερο αποτέλεσμα.
Ξέρεις ποιον ψάχνουμε ήδη;
Πιστεύω, πως ναι.
Πολύ ωραία.
Τον βρήκα πριν 20'.
- Μπορώ να βοηθήσω; - Επιθεωρητής Μπελ, απ' το ΑΤΝΥ.
Επιθεωρητής Γκουλντ, απ' το τμήμα του Έιβον.
- Η βοηθός εισαγγελέα, Κρίστα Πούλμαν; - Είναι η σύζυγός μου. Συμβαίνει κάτι;
Είναι καλά. Οι συνάδελφοί μου κι εγώ είμαστε εδώ για τη Μαρίσα Κέιγκαν.
Σας λέει κάτι;
- Αυτό που της συνέβη ήταν φριχτό. - Περί αυτού ήρθαμε να μιλήσουμε.
Τα παιδιά λείπουν. Περάστε.
Δεν καταλαβαίνω.
Ο φόνος της Μαρίσα λύθηκε πέρυσι.
Ήταν ο συμφοιτητής που την ακολουθούσε.
Πιστεύουμε ότι ο Μπόμαν ενοχοποιήθηκε κι αυτός που το έκανε
σκότωσε πρόσφατα μια κοπέλα στο Μπρονξ.
Τρομερό. Μα δεν θα έπρεπε να μιλήσετε στην Κρίστα γι' αυτό;
- Θα επιστρέψει σύντομα. - Θα το κάνουμε.
Μάθαμε για έναν ύποπτο που δεν καταδιώχθηκε ποτέ,
μια παντρεμένη σε σχέση με τη Μαρίσα.
Μάρτυρας κατέθεσε ότι είδε την ερωμένη της να φοράει χίπικο πουλόβερ.
Μήπως την ξέρετε;
Η Κρίστα έχει ένα τέτοιο.
Ξέρατε για τη σχέση;
Το ανακάλυψα.
Το ότι η γυναίκα σας δεν δήλωσε τη σχέση της στη δίκη
αρκεί για ένταλμα απ' το Έιβον.
Θα έρθουν για δείγματα DNA σύντομα.
Οδοντόβουρτσα και χτένα αρκούν.
Ας πάρουν ό,τι χρειαστεί.
Μα πρώτα,
πρέπει να μάθετε κάτι.
Η συνήγορός μου είναι καθ' οδόν.
Δεν θα συζητήσω τίποτα μέχρι να φτάσει.
Δεν πειράζει.
Δεν θα κάνουμε κάποια ερώτηση. Η σύζυγός σου ομολόγησε ήδη.
Τι;
Κάθισε, παρακαλώ.
Ξέρουμε ότι είχατε σχέση με τη Μαρίσα κι ότι η σύζυγός σου, η Τέρι, το έμαθε.
Ήρθαν σε αντιπαράθεση για την απιστία σου,
κι η αντιπαράθεση κατέληξε στον φόνο της Μαρίσα.
Όταν γύρισε η Τέρι, σου είπε τι έκανε.
Ήθελε να υποστεί τις συνέπειες και να παραδοθεί,
μα της είπες ότι θα τα τακτοποιούσες όλα.
Και το έκανες, σιγουρεύτηκες ότι η Μερκάδο
θα εξέταζε το σάλιο στο σώμα της Μαρίσα
και, όπως περίμενες,
το ταύτισες με τον Μπόμαν.
Νόμιζες πως εκεί τελείωσε. Μα λίγο μετά, επικοινώνησε η Φίμπι Έλιοτ.
Σου είπε τι είδε στη μεγεθυσμένη εικόνα στη γκαλερί του Χιλ.
Είπε ότι επιβεβαίωνε το άλλοθι του Μπόμαν. Το είπες στη σύζυγό σου
και, σύμφωνα μ' αυτή, υποσχέθηκες ξανά
να το τακτοποιήσεις.
Προσπάθησες να πείσεις τη Φίμπι ότι οι φωτογραφίες είναι αναξιόπιστες.
Όταν δεν έπιασε, η Τέρι ανέλαβε δράση.
Πρώτα, αλλάξατε τη σέλφι με πλαστή.
Την επόμενη μέρα, πήγε σε εστιατόριο κοντά σας
και έκλεψε αμάξι απ' το πάρκινγκ.
Μετά οδήγησε στο γυμναστήριο στο Μπρονξ, την περίμενε και τη σκότωσε.
Έχουμε υπογεγραμμένη κατάθεση της Τέρι, που ομολογεί τη ληστεία και τους φόνους,
της Μαρίσα Κέιγκαν και της Φίμπι Έλιοτ.
Όχι.
Την εξαναγκάσατε.
Θα την καταστήσω άκυρη.
Η ομολογία της ήταν εθελοντική. Την έχουμε εγγράφως και μαγνητοσκοπημένη.
Κάποτε, θα έληγε το θέμα εδώ,
μα η πρώην προϊσταμένη Ζόι Μερκάδο, είχε δίκιο σ' ένα πράγμα:
οι ένορκοι δεν καταδικάζουν πλέον χωρίς DNA.
Άρα εξετάσαμε πάλι το σάλιο στην μπλούζα της Μαρίσα,
για σιγουριά. Ταίριαξε αρχικά με της Τέρι.
Σκότωσε σίγουρα τη Μαρίσα, αλλά τη Φίμπι;
Αυτό είναι άλλη ιστορία.
Συγκρίναμε το DNA της Τέρι
με δερματικά κύτταρα στο αμάξι του δολοφόνου.
Αν η Μερκάδο, ή όποιος του είδους της,
είχαν κάνει την εξέταση, θα ήταν θετικό.
Μα τώρα, δεν ενημερώσαμε το εργαστήριο ποιο δείγμα ήταν του υπόπτου.
Δώσαμε δείγματα απ' το σπίτι σας,
δείγματα άλλων υπόπτων, του Κιθ Έλιοτ, του Έφρεμ Χιλ.
Μέχρι δείγμα της χελώνας μου, για να 'ναι σε εγρήγορση.
Φανταστείτε την έκπληξή μας όταν το DNA στο αμάξι
δεν ανήκε στη σύζυγό σας, μα σε εσάς.
Ήξερες ότι ο Κιθ είχε ποινικό μητρώο.
Με το ιστορικό του, θα εστιάζαμε σε αυτόν.
Και μ' ένα σπρώξιμο, η Ζόι θα καταλόγιζε τις αποδείξεις σ' αυτόν κι όχι σε σένα.
Η Τέρι αισθανόταν ένοχη για ό,τι συνέβη.
Για να προστατευτείς και να έχουν τα παιδιά έναν γονιό ελεύθερο,
ανέλαβε όλη την ευθύνη.
Ευτυχώς γι' αυτά,
μάθαμε ότι έχουν στοργικούς παππούδες.
Δυστυχώς για σας,
όταν οι εργαστηριακές έρευνες γίνονται χωρίς προκατάληψη και εικασίες,
τείνουν να πείθουν τους ένορκους για την ενοχή.
Θα πουληθεί γρήγορα, ενημερώστε με αν ενδιαφέρεστε.
Ψάχνεις για δικό σου σπίτι;
- Δεν θα βρεις καλύτερο μέρος. - Το γραφείο σου είπε ότι θα είσαι εδώ.
Κάλεσα τη μητέρα σου σήμερα και μιλήσαμε για λίγο.
- Θα μιλάς καλά Μανδαρινικά. - Φαίνεται καλή γυναίκα.
- Είναι η καλύτερη. - Με κάλεσε για τσάι.
Δεν ξαφνιάζομαι.
Δεν θα πάω.
Ξέρω ότι σου έπεσε πολύ.
Και σε μένα το ίδιο.
Γιατί να το ζορίσουμε;
Θα πιούμε τσάι, όταν θα είσαι κι εσύ μαζί.
Γιατί;
Γιατί είσαι αδερφή μου.
Υποτιτλισμός: Δημήτρης Μεντές